Ελιά Πρέβεζας

Για συνώνυμους οικισμούς δείτε το λήμμα: Ελιά (αποσαφήνιση)

Η Ελιά, επίσημα Ελαία είναι πεδινό χωριό της περιφερειακής ενότητας Πρεβέζης σε υψόμετρο 150 μέτρα.

Γεωγραφία - Ιστορία
Η Ελιά βρίσκεται στους ανατολικούς πρόποδες των Θεσπρωτικών ορέων (Μπαλντενέσι) και δυτικά του Ξηροπόταμου. Απέχει 19 χλμ. ΒΔ. από την Φιλιππιάδα και 42 χλμ. Β. από την Πρέβεζα. Η παλιά ονομασία του χωριού ήταν Ντάρα και έτσι αναφέρεται επίσημα το 1919 στο ΦΕΚ 181Α-14/08/1919 να προσαρτάται στην τότε κοινότητα Νικολιτσίου. Το 1927 μετονομάζεται σε Εληά και το 1939 διορθώνεται σε Ελαία. Σύμφωνα με το Πρόγραμμα «Καλλικράτης» μαζί με το Νικολίτσι και τα Πλατάνια αποτελούν την τοπική κοινότητα Νικολιτσίου που ανήκει στη δημοτική ενότητα Θεσπρωτικού του δήμου Ζηρού και σύμφωνα με την απογραφή 2011 έχει πληθυσμό 48 κατοίκους.

Δείτε επίσης 

 Ντάρα (σημερινή Ελιά) Πρέβεζας, Θανάσης Παπαθανασίου από τον ιστότοπο Φωνή του αγρότη

Παραπομπές 

Χωριά του νομού Θεσπρωτίας
Δήμος Ζηρού